open-index/open-wikipedia-markdown huggingface dataset:
Laobing

**Laobing** (kinesisk: 烙饼, pinyin: *Làobǐng*) er en type flatbrød som er kjent i deler av det nordlige Kina og som knyttes særlig til pekingkjøkkenet. Det omtales til tider som kinesisk pannekake. 

En laobing kan bli så stor som en stor pizza, og er inntil en centimeter tykk. Den lages av en røre av salt, mel og vann.  Noen ganger er det vårløk inne i deigen. 

Laobing kan serveres i biter som den er. Dersom den hurtigstekes med kjøtt og grønnsaker får man retten **chaobing**.

## Referanser
Congee

**Congee** (Tamil: *kañji*, kinesisk: 粥, pinyin: *zhōu*), eller **rissuppe** eller **risvelling**, er en suppe kokt på ris som spises i forskjellige varianter i mange asiatiske land.

Den enkle retten kan regnes som kinesisk husmannskost, men den har spredt seg i hele Øst- og Sørøst-Asia. Selve ordet *congee* er muligens en engelsk gjengivelse av det tamilske *kanji*. I Japan kalles den stedlige variant av retten *okayu*, og er noe fastere (kokt med mindre vann). I Thailand kalles den โจ๊ก *chok* (også skrevet *joke*), på Filippinene *lugao*, og i Vietnam *cháo*.
Sigrid Bø Grønstøl

**Sigrid Bø Grønstøl** (født 27. desember 1944 i Rennesøy) er en norsk litteraturforsker og forfatter. Hun er utdannet cand.philol. fra Universitetet i Bergen (1983) med fagene nordisk litteratur, engelsk og allmenn litteraturkunnskap. Hun har vært journalist og kritiker og norsklektor ved University of Newcastle upon Tyne og NAVF-stipendiat ved Nordisk Institutt, Universitetet i Bergen (1986–1989) Hun har vært tilsatt ved Universitetet i Stavanger (Høgskolen i Stavanger) som amanuensis i journalistikk (1989–1995) og som førsteamanuensis i nordisk litteratur (1995–2003).

Grønstøl er medforfatter i *Norsk kvinnelitteraturhistorie*, *Nordisk kvindelitteraturhistorie* og *Vestlandets historie* og har skrevet tidsskriftartikler og bøker.

## Bibliografi
* 2017: *Andalucía frå kjøkkenbenken*
* 2012: *Hulda Garborg. Forfattaren og feministen*
* 2009: *Smak på Ryfylke*
* 2008: *Syng gudinne. Inspirasjon og litteratur*
* 2008: *Gamle Haagens memoarer* (red)
* 2007: *Børge Kalvig. Å koma heim. Fotografi frå Ryfylke* 1944-2006 (red.)
* 2005: *Månen den gule. Poesi og magi ved leggetid*
* 2003: *Ordet og kjødet. Humaniora i Stavanger*
* 2001: *Tanke til begjær. Nylesingar i nordisk lyrikk* (med Unni Langås)
* 2000: *Å eta eit landskap*
* 1988: *Landet nord for Sinsenkrysset* (red. med Hallstein Grønstøl)
* 1985: *Songen og barnet. Tematisk analyse av Solveig von Schoulz sin lyrikk*

## Eksterne lenker
Chao

**Chao** kan ha flere betydninger:

* Øya Chão (Madeira)
* En art fra Sonic spillene
*Et vietnamesisk navn på risretten congee
*Det kinesiske slektsnavnet 赵 Chao (som det skrives i Wade-Giles; på pinyin er det *Zhao*)
Zhou

Med **Zhou** kan det siktes til:

*Zhou-dynastiet (周朝) i eldre kinesisk historie (1027-221 f.Kr.)
*Det nordlige Zhou (北周), et tidlig kinesisk dynasti (557-581 e.Kr.)
*Dynastinavnet (周) benyttet av keiserinne Wu Zetian, kinesisk histories eneste keiserinne (690-705)
*Zhou (州), en politisk/administrativ enhet i det gamle Kina
*Congee (粥 *zhōu*), kinesisk risvelling
*Zhou (周; Zhōu), vanlig kinesisk slektsnavn
Zhou Zuoren

**Zhou Zuoren** (kinesisk: 周作人; Wade-Giles: *Chou Tso-jen*, født 16. januar 1885 i Shaoxing i provinsen Zhejiang i Kina, død 6. mai 1967 i Beijing), bror av den bedre kjente Lu Xun (鲁迅; som egentlig het 周樹人 *Zhōu Shùrén*, 1881-1936), var en kinesisk oversetter og forfatter.

## Liv og virke
Han studerte ved flåteakademiet i Nanjing og deretter fra 1906 til 1911 i Tokyo. Der giftet han seg i 1909 med Hata Nobuko (1887–1962). Han kom i konflikt med sin bror Lu Xun i 1923. 

I 1941 ble han medlem av det projapanske parlamentet etablert av Wang Jingwei (1883–1944).

I august 1966 ble han tatt til fange og holdt innesperret av rødegardistene da kulturrevolusjonen brøt ut. 

## Verker
* Yuwai xiaoshuoji

## Referanser


## Litteratur
* Georges Bê Duc: "Zhou Zuoren et l'essai chinois moderne". L'Harmattan, Paris, 2010
* Susan Daruvala: "Zhou Zuoren and an alternative Response to Modernity". Harvard University Press, Cambridge, Mass. [o.a.] 2000. (Harvard East Asian monographs ; 189) Zugl.: Univ. of Chicago, Diss., 1989 ISBN 0-674-00238-5
* Michael Leonard Laurens Gerard Hockx: "A snowy morning : eight Chinese poets on the road to modernity". Centre of Non-Western Studies, Leiden, Leiden Univ., 1994. @CNWS publications, ISSN 0925-3084 ; 18 ISBN 90-73782-22-8 – ISBN 90-73782-21-X
* David E. Pollard: "A Chinese look at literature: the literary values of Chou Tso-jen in relation to the tradition". University of California Press, Berkeley 1973. ISBN 0-520-02409-5
* Ernst Wolff: "Chou Tso-jen." Twayne, New York 1971. Twayne's world authors series ; 3
* Lawrence Wong (Wang-chi Wong): ""The Beginning of New Literature from Exotic Countries into China": Zhou Zuoren and Yuwai xiaoshuoji." Hongkong ??

## Eksterne lenker
* Zhou Zuoren, Requisites for a New Literature (Xin wenxue de yaoqiu), 1920
* Zhou Zuoren på kinesisk
Slaget om Tai’erzhuang

**Slaget om Tai'erzhuang** (forenklet kinesisk: |臺|兒|莊|會|戰, tradisjonell kinesisk: |台|儿|庄|会|战 *Tái'érzhūang Huìzhàn*) var et slag under andre kinesisk-japanske krig i 1938 mellom den kinesiske Kuomintanghæren og Japan. Det anses til tider for å være en del av slaget om Xuzhou.

Tai'erzhuang ligger på den østlige bredden av Keiserkanalen og var en grensepost nordøst for Xuzhou. Det var også endestasjonen for en lokal jernbane fra Lincheng. Xuzhou selv var knutepunkt for Jinpu-jernbanen (Tianjin-Pukou) og Longhai-jernbanen (Lanzhou-Lianyungang) og hovedkvarter for Kuomintangs 5. krigssone.

Slaget dreide seg om en japansk plan om å erobre Xuzhou, en stor by i det østlige Kina. Japanerne glemte å ta høyde for generalene Li Zongren og Bai Chongxi, som planla å omringe japanerne i byen Tai'erzhuang. Den japanske operasjonen startet 24. mars. Overmot fikk de japanske lederne til å overse tusenvis av de uanselige «bøndene» i området, som infiltrerte og avskar kommunikasjonslinjer og forsyninger, flyttet vannløp og ødela jernbanelinjer. I slutten av mars ble det kastet ned forsyninger og brennstoff fra fly til de japanske troppene, men mengdene var utilstrekkelige.

29. mars 1938 gravde en liten gruppe japanske soldater seg fram under murene omkring Tai'erzhuang i et forsøk på å erobre byen innenfra. De ble fanget av de kinesiske forsvarerne og drept. I den følgende uken hevdet begge sider å ha kontroll over deler av byen og det omkringliggende området, og mange ble drept i kamper med håndvåpen.

Til slutt angrep japanerne frontalt, uten å ta hensyn til at kineserne var i overtall. En stor omringning av kinesiske forsterkninger 6. april kom en større japansk tilbaketrekning i forkjøpet, men kineserne fikk ikke noe ut av det på grunn av deres manglende mobilitet.

Mens seieren ble feiret i Hankow og andre kinesiske byer benektet og latterliggjorde Japan rapportene om slaget i dagevis. Det ble imidlertid omtalt i verdenspressen og utløste i midten av april en regjeringskrise i Tokyo.

Kineserne oppnådde en stor seier, den første for den nasjonalistiske alliansen i krigen. Slaget fjernet myten om Japans militære uovervinnelighet og hadde uvurderlig betydning for den kinesiske moralen.

## Kilder
* Hsu Long-hsuen and Chang Ming-kai, *History of The Sino-Japanese War (1937-1945) 2nd Ed.*, 1971. Oversatt av Wen Ha-hsiung, Chung Wu Publishing; 33, 140th Lane, Tung-hwa Street, Taipei, Taiwan Republic of China. s. 221-230. Kart 9-1
*  Taierzhuang Campaign (engelsk)

## Eksterne lenker
* Minnemuseet for slaget om Tai'erzhuang (kinesisk)
* 台儿庄战役 Kart over felttoget ved Tai'erzhuang. (langsom, kinesisk)
* Axis History Forum Index » WW2 in the Pacific & Asia » Den kinesisk-japanske krig (felttogene i detaljer) Se side 1-2 for fortelling, kart, slagorden og diskusjon for dette slaget. (engelsk) 
* Taierzhuang felttoget (engelsk)
Willy Breinholst

**Willy Breinholst** (født 27. juni 1918 i Fredensborg i Danmark, død 19. september 2009) var en dansk forfatter, virksom blant annet i filmbransjen som manusforfatter og oversetter.

## Priser og utmerkelser (utvalg)
*  – Carl Møllers Legat

## Referanser


## Eksterne lenker
* 
*
Blekkhus

Et **blekkhus** er en liten beholder med blekk, for en dyppepenn å hente blekk fra. Beholderen er utstyrt med kork, slik at innholdet skal holde seg flytende lengst mulig.

Blekkhuset kan være en forseggjort krukke av glass eller keramikk. En blekkflaske med bred åpning (som i bildet til høyre) kan også fungere som blekkhus.
Løveapoteket i Arendal

**Løveapoteket i Arendal** er et apotek i Arendal sentrum med en over 300 år gammel historie og ble først anlagt som en «urtebod» eller «husapotek» på Tyholmen i 1709 da det hadde fått en kongelig bevilling 30 september samme år.

## Etableringen
30. mars 1709 søkte Peder Jespersen Gram (f. 1681) om tillatelse for å åpne apotek i Arendal, og 30. september 1709, 14 år før Arendal fikk kjøpstadsrettigheter, åpnet Arendals første apotek. 

Apoteker Seydahl på Elefantapoteket i Kristiansand ytet motstand mot etableringen, da det ikke var lengre til Kristiansand sitt apotek (7 mil) enn det var mellom mange andre byer i Norge, påpekte han. Han syntes det var urimelig at Arendal skulle få eget apotek. I hele 30 år, fra åpningen i 1709 frem til 1739, var apoteket i Arendal delvis underlagt oppsyn av Elefantapoteket i Kristiansand.

## Historikk
Apoteket var først lokalisert på nedre Tyholmen, og etter bybrannen på 1860-tallet bestemte apoteker Riis at apoteket skulle flyttes til Wøllners gård i Torvgaten. Dette skjedde i 1870. 

### Tollbodgaten/Friholmsgaten
I 1882 flyttet apoteket inn i de nåværende lokalene på hjørnet av Tollbodgaten og Friholmsgaten, og apoteket fikk samtidig navnet *Løveapoteket*, et ganske vanlig apoteknavn i Norge. 

I 1966 ble det opprinnelige interiøret ombygget og modernisert der en kombinerte gammelt inventar og nye kopier av det i et mer moderne anlegg.

I 1982 ble den 1.3 meter lange bronseløven over inngangsdøren stjålet, og i 1984 fikk en ny løve plassen, denne i glassfiber.

### Kjedeapotek
Løveapoteket ble på 2000-tallet solgt til Alliance Unichem  som kjøpte opp norske apotek for å danne en egen apotekkjede etter at en ny apoteklov trådte i kraft i 2001.  Alliance Unichem og engelske Boots ble fusjonert, og kjeden skiftet navn til Alliance Boots. 

I 2009 utvidet apoteket med sammenslåing med lokaler vegg i vegg og selger også bandasjer og helseutstyr. Apoteket fikk da navnet *Alliance apotek Løven/Venkes Bandasje & Helseutstyr*.

## Utviklingen av apotek i Arendal
Frem til 2001 var det kun to apotek i Arendal, Svaneapoteket og Løveapoteket. Pr 2026 er det femten apotek i Arendal, inkludert de to førstnevnte. 

;Apotek i Arendal pr. 2026:
* Arendal sentrum – Løveapoteket / Alliance Boots (apoteket etablert 1709)
* Arendal sentrum – Svaneapoteket / Apotek 1 (apoteket etablert i 1869)
* Arendal sentrum – Vitusapotek
* Bjorbekk – Apotek 1
* Harebakken senter – Alliance Boots
* His – Vitusapotek
* Krøgenes – Apotek 1
* Saltrød senter – Apotek 1
* Maxis senteret – Vitusapotek
* Nednes – Apotek 1
* Stoa Nord- Apotek 1
* Stoa Vest- Apotek 1
* Strømsbusletta - Apotek 1
* Sørlandet Sykehus Arendal – Sykehusapotekene
* Tromøytunet – Vitusapotek

## Referanser


## Litteratur
* Brendel, J.A. og Schei, K.L; *Norges apotek og deres innehavere*, bind 1, side 29-39 og tillegg side 17, bind 6 side 6-7, bind 7 side 3-5,  bind 8 side 3, Oslo 1953, 1960, 1972, 1988 
* Xtra-avisen nummer 38, 30. september 2009, Agder Media.

## Eksterne lenker
* Alliance Boots
Zhou (navn)

**Zhou** (kinesisk: 周; hanyu pinyin: *Zhōu*) er den mest utbredte romanisering av det kinesiske slektsnavnet 周. Siden Yuan-dynastiets tid har navnet vært blant de ti vanligste kinesiske slektsnavn. Det rangerer nå på niendeplass.

Navnet går tilbake til et gammelt herskernavn som gav Zhou-dynastiet sitt navn. 

Der romaniseringssystemet Wade-Giles ligger til grunn (som for eksempel i Taiwan), staves Zhou som regel *Chou*. Men det kan alt etter system også staves *Chiau*, *Chau*, *Chew*, *Chow*, *Chu*, *Jhou*, *Joe*, *Jou*, *Jue* eller *Jow*.

Det tilsvarende navn på vietnamesisk er *Châu*.

## Annen navnebetydning
*Zhōu* kan også stå for et annet men langt sjeldnere kinesisk slektsnavn: 洲.

## Eksterne lenker
* Chinese Zhou surname history
Xu Shen

**Xu Shen** (kinesisk: 許慎; pinyin: *Xǔ Shèn*; født 58 i Luohe i det som nå er Henan i Kina, død 147) var forfatteren av  *[[Shuowen jiezi]]* (說文解字), den første ordbok i kinesisk skrift. Den hadde over 9000 oppslag under 540 radikaltegn og forklarer tegnenes opprinnelse.

Xu Shen levde under Han-dynastiet og forfattet sitt verk mellom 100 og 121 og presenterte det for keiser An av Han.

## Litteratur
*He Jiuying 何九盈 (1995). *Zhongguo gudai yuyanxue shi* (中囯古代语言学史 "A history of ancient Chinese linguistics"). Guangzhou: Guangdong jiaoyu chubanshe.
Shuowen jiezi

***Shuōwén Jiězì*** (kinesisk: 說文解字, tittelen betyr «språkomtale - tegnforklaring») er det første tegnleksikonet for  kinesisk skrift som forsøkte å forklarte ordenes opprinnelse. Det ble sammenstilt under Han-dynastiet, av Xu Shen omkring år 100/120 e.Kr.

Shuowen Jiezi opptegner og forklarer i 15 kapitel 9353 kinesiske skrifttegn, ordnet etter sine respektive radikaltegn. Dette systemet benyttes, om enn med noe justering, fremdeles. Shuowen Jiezi benytter 540 radikaler, ordnet etter datidens filosofiske prinsipper. Dette antallet ble først redusert i og med Kangxiordboken som utkom i 1716, under Qing-dynastiet.

## De 540 Shuowen Jiezi-radikalene

一丄示三王玉玨气士丨屮艸蓐茻小八釆半牛犛告口凵吅哭走止癶步此正是辵彳 廴㢟行齒牙足疋品龠冊㗊舌干𧮫只㕯句丩古十卅言誩音䇂丵菐𠬞𠬜共異舁𦥑䢅 爨革鬲䰜爪丮鬥又𠂇史支𦘒聿畫隶臤臣殳殺𠘧寸皮㼱攴教卜用爻㸚𡕥目䀠眉盾 自𪞶鼻皕習羽隹奞雈𦫳𥄕羊羴瞿雔雥鳥烏𠦒冓幺𢆶叀玄予放𠬪𣦼歺死冎骨肉筋 刀刃㓞丯耒角竹箕丌左工㠭巫甘旨曰乃丂可兮号亏喜壴鼓豈豆豊豐䖒虍虎虤皿 𠙴去血丶丹青井皀鬯食亼會倉入缶矢高冂𩫖京亯㫗畗㐭嗇來麥夊舛舜韋弟夂久 桀木東林才叒之帀出𣎵生乇𠂹𠌶華𥝌稽巢桼束㯻囗員貝邑𨛜日旦倝㫃冥晶月有 朙囧夕多毌𢎘𣐺𠧪齊朿片鼎克彔禾秝黍香米毇臼凶朩𣏟麻尗耑韭瓜瓠宀宮呂穴 㝱疒冖𠔼冃㒳网襾巾巿帛白㡀黹人𠤎匕从比北丘㐺𡈼重臥身㐆衣裘老毛毳尸尺 尾履舟方儿兄兂皃𠑹先禿見覞欠㱃㳄旡頁𦣻面丏首𥄉須彡彣文髟后司卮卩印色 𠨍辟勹包茍鬼甶厶嵬山屾屵广厂丸危石長勿冄而豕㣇彑豚豸𤉡易馬𢊁鹿麤㲋兔 萈犬㹜鼠能熊火炎黑囪焱炙赤大亦夨夭交尣壺壹幸奢亢夲夰亣夫立竝囟思心惢 水沝瀕𡿨巜川泉灥永𠂢谷仌雨雲魚𩺰燕龍飛非卂𠃉不至西鹵鹽戶門耳𦣞手𠦬女 毋民丿𠂆乁氏氐戈戉我亅珡乚亡匸匚曲甾瓦弓弜弦系糸素絲率虫䖵蟲風它龜黽 卵二土垚堇里田畕黃男力劦金幵勺几且斤斗矛車𠂤𨸏𨺅厽四宁叕亞五六七九禸 嘼甲乙丙丁戊己巴庚辛辡壬癸子了孨𠫓丑寅卯辰巳午未申酉酋戌

## Litteratur

*  & Yang Mingxia: *De vanligste kinesiske tegn - bind 1*. Shanghai: Ingar Holst Publishing Co., 2022. (Under utarbeidelse) (PDF-versjon).
Føderasjonen Rhodesia og Nyasaland

**Føderasjonen Rhodesia og Nyasaland**, også kalt **Den sentralafrikanske føderasjon** var en føderasjon i det sørlige Afrika som eksisterte fra 1. august 1953 til 31. desember 1963. Den bestod av de britiske koloniene Nyasaland (dagens Malawi), Nord-Rhodesia (dagens Zambia) og Sør-Rhodesia (dagens Zimbabwe). 

Fra å være britiske kolonier, og dermed helt styrt av Storbritannia, fikk føderasjonen et visst indre selvstyre. Nyasaland forlot føderasjonen i 1962, deretter Nord-Rhodesia i 1963, og føderasjonen ble oppløst. 

## Generalguvernører
Følgende fungerte som generalguvernører:
*John Jestyn Llewellin (4. september 1953 – 24. januar 1957)
***[[Robert Clarkson Tredgold]]* (fungerende; 24. januar 1957 – februar 1957)
***[[William Murphy]]* (fungerende; februar 1957 – 8. oktober 1957)
*Simon Ramsay (8. oktober 1957 – mai 1963)
*Humphrey Vicary Gibbs (mai 1963 – 31. desember 1963)

## Kilder
* ThoughtCo.: What was the Federation of Rhodesia and Nyasaland? (av Alistair Boddy-Evans, oppdatert februar 2017) Besøkt 21. november 2017
Ménage à trois

**Ménage à trois** er et fransk uttrykk som betegner et langvarig kjærlighets-eller seksuelt forhold som involverer tre personer, ofte et ektepar og en ekstra elskerinne. Direkte oversatt betyr *Ménage à trois* *«En husholdning på tre»*. Noen ganger blir betegnelsen «trekant» benyttet dersom det utelukkende hentydes til et enkelt seksuelt forhold på tre personer.

## Eksempler
* Emma Hamilton, hennes ektefelle William Hamilton og  Horatio Nelson.

## Litteratur
* Barbara Foster, Michael Foster, Letha Hadady. *Three in Love: Ménages à trois from Ancient to Modern Times*. ISBN 0-595-00807-0
* Vicki Vantock. *The Threesome Handbook: A Practical Guide to sleeping with three*. ISBN 1-56858-333-8

## Se også
* Polyamori
* Polygami

## Referanser
Zipcar

**Zipcar** er et kommersielt, medlemsbasert bilkollektiv, grunnlagt i Cambridge i USA av Robin Chase og Antje Danielson. Selskapet tilbyr bilutleie til sine medlemmer, regnet per time eller dag. Etter at det fusjonerte med konkurrenten Flexcar i 2007 er Zipcar verdens største bilkollektiv, med 6&nbsp;000 biler og 275&nbsp;000 sjåfører i 67 byer i USA, Canada og Storbritannia.

Tilsvarende i Norge er andelseide organisasjoner som samarbeider, De har ca. 4000 sjåfører og ca. 200 biler. Disse er:
Andelslaget Bilkollektivet (Oslo Kristiansand og Stavanger), Andelslaget BilDeleRingen (Bergen) og Trondheim Bilkollektiv.

## Eksterne lenker
*
Slaget om Paraceløyene

**Slaget om [[Paraceløyene]]** fant sted mot slutten av Vietnamkrigen, da Folkerepublikken Kina gikk til et overraskende angrep på den sørvietnamesiske garnisonen i øygruppen Paraceløyene. Det hele begynte med at kinesiske militser satte opp et kinesisk flagg på en av øyene, beskyttet av to krigsskip og to mineryddere. De første skuddene ble avfyrt av kineserne da sørvietnamesiske soldater gikk i land på øya for å fjerne flagget. Tre vietnamesere ble drept og ytterligere to ble skadet, og sørvietnameserne trakk seg ut før man fikk oppnådd målet om å ta bort flagget. Den korte trefningen ble fulgt av at begge siders skip begynte å skyte på hverandre, og eskalerte idet Kina benyttet seg av flyvåpenet sitt og bombet tre av øyene. Like etter gikk kinesiske amfibiesoldater i land og erobret den sørvietnamesiske garnisonen, og med det hadde de plutselig overtatt hele øygruppen da vietnameserne overgav seg.

Selv om Kina hadde fungert som en alliert for Nord-Vietnam helt til 1970, og Vietnamkrigen mellom Nord-Vietnam og Sør-Vietnam hadde pågått i over 15 år, reagerte Nord-Vietnam med å ytre bekymring til det som hadde hendt. Som et resultat ble forholdet mellom Hanoi og Beijing noe kjøligere, og i 1976, et år etter at krigen endte med en gjenforening av Vietnam, ble kravet om øygruppen fornyet av Hanoi-regimet. Kina kontrollerer fremdeles øyene, men Taiwan og Vietnam gjør også krav på dem.

## Se også
*Liste over kriger Vietnam har deltatt i etter 1945
*Liste over kriger Sør-Vietnam har deltatt i
*Liste over kriger Kina har deltatt i
*Johnson South Reef-trefningen
*Vietnamkrigen
Viasat Plus

:*Må ikke forveksles med Viasats kanalpakke som gikk under benevnelsene Viasat Pluss, og heller ikke med Viasat Plus HD som er en satellitt-mottaker for HD-TV*

**Viasat Plus** var en norsk reklamefinansiert riksdekkende TV-kanal som eksisterte fra 2000 til 2001. Den var en søsterkanal og avlastningskanal til TV3 og var, i likhet med den, eid av Viasat. Viasat Plus var en underholdningskanal som tilbød et variert utvalg av filmer, serier, barne-TV og sportsevenement. Innen sport la de forholdsvis stor vekt på golf og tysk Bundesliga. Den hadde ingen egenproduksjoner, bortsett fra åpningsshowet som ble ledet av Elisa Røtterud. Målgruppen var personer fra 3 til 35 år.

Mette Throndsen var kanalsjef.

## Seertall og opphør
Kanalen hadde lave seertall og ble registrert med en seerandel på bare 0,8% i 2001. 

De hadde sin siste sending den 31. desember 2001.

Sendefrekvensen til kanalen ble overtatt av ZTV Norge i 2002.

## Referanser
Joseph DePietro

**Joseph Nicholas «Joe» DePietro** (født 10. juni 1914 i Paterson i New Jersey, død 19. mars 1999 i Fair Lawn i New Jersey) var en amerikansk vektløfter som deltok i de olympiske leker 1948 i London.

DePietro ble olympisk mester i vektløfting under Sommer-OL 1948 i London. Han vant den letteste vektklassen, bantamvekt opp til 56,0 kg. Det var totalt seks vektklasser, en mer enn under de fire foregående olympiske vektløftingskonkurransene. Vektløftkonkurransen besto av tre ulike løft, press, rykk og støt. DePietro løftet sammenlagt 307,5 kilo, 10,0 kilo mer enn sølvvinneren Julian Creus fra Storbritannia. 

## OL-medaljer
* 1948  London -  **Gull** i vektløfting, bantamvekt

## Eksterne lenker
*
Stanley Stanczyk

**Stanley Anthony Stanczyk** (født 10. mai 1925, død 24. juni 1997) var en amerikansk vektløfter som deltok i de olympiske leker 1948 i London og 1952 i Helsingfors.
 
Stanczyk ble olympisk mester i vektløfting under Sommer-OL 1948 i London. Han vant den nest tyngste vektklassen, lett tungvekt opp til 82,5 kg. Det var totalt seks vektklasser, en mer enn under de fire foregående olympiske vektløftingskonkurransene. Vektløftkonkurransen besto av tre ulike løft, press, rykk og støt. Stanczyk løftet sammenlagt 417,5 kilo, 37,5 kilo mer enn sølvvinneren og landsmannen Harold Sakata.

Han vant en gullmedalje vektløfting i lett tungvekt under de første Panamerikanske leker 1951 i Buenos Aires i Argentina

## OL-medaljer
*  1948  London - **Gull** i vektløfting, lett tungvekt  USA
*  1952  Helsingfors - Sølv i vektløfting, lett tungvekt  USA

## Referanser


## Eksterne lenker
*
Karl-Erik Nilsson (bryter)

**Karl-Erik Nilsson** (født 4. januar 1922 i Stehag i Eslövs kommun i Skåne i Sverige, død 14. desember 2017) var en svensk bryter som deltok i De olympiske leker i 1948 i London, 1952 i Helsingfors og 1956 i Melbourne.

Nilsson ble olympisk mester i bryting under Sommer-OL i 1948 i London. Han vant den nest tyngste vektklassen, lett tungvekt opp til 87,0 kg, i gresk-romersk stil. I finalen beseiret han Kelpo Gröndahl fra Finland.

## OL-medaljer
* 1948  London -  **Gull** i bryting, lett tungvekt gresk-romersk stil  Sverige
* 1952  Helsingfors -  Bronse i bryting, lett tungvekt gresk-romersk stil  Sverige
* 1956  Melbourne -  Bronse i bryting, lett tungvekt gresk-romersk stil  Sverige

## Referanser


## Eksterne lenker
*
Schaanning

**Schaanning** er en norsk-dansk slekt som stammer fra Thisted i Danmark.
Slekten kom fra Danmark til Norge i 1785/87. Med Peder Christian Schaanning, om hans slekt vet vi svært lite. Han er nevnt med patronymet Christensen ved ett tilfelle. Men hans far skal ha båret navnet Tolbøl (kan ha vært etternavnet), og var degn i Thisted. Ellers skal Peder også ha hatt en eneste bror, som etterlot seg datteren Caroline Tolbøl. Hun hadde to søskenbarn, som av familien ble kalt tante Anna og Stina.

## Slekten i Norge
### Peder Christian Christensen Schaanning (1769-1832)
han var født 7/10-1769 i 
Danmark han emigrete til Norge rundt 1785-1787 der han tok 
Dansk-juridisk embedseksamen ved Universitetet i København (før 1794). 

Han jobbet først på kontoret til Sorenskriver Wamberg i øvre Telemarken, deretter hos Sorenskriver Lange i Porsgrund, senere var han fullmektig hos sorenskriver Wessel ved Vestre Porsgrund. Så er han nevnt som «Constitueret Sorenskriver» i Øvre 
Telemarken-Procurator etter kongelig utnevnelse 

Giftet seg 20/3-1803 i Gjerpen kirke med Anne Cathrine Folkmand. Så ble han hentet inn av stattholder Harald Severin Løvenskiold med tittel av forvalter for å bestyre Løvenskiolds eiendom Fossum jernverk i nærheten av Skien. Denne stilling hadde han frem til sin død 29. desember 1832 kl 16:00. Etter hans død reiste Fossum jernverk et jernkors på hans grav i Gjerpen.

### Andre med etternavnet Schaanning
*Per Schaanning
*Folkman Schaanning
*Espen Schaanning
*Hans Thomas Lange Schaanning
*Jens Christian Folkman Schaanning
*Christian Schaanning
*Christian Knudtzon Schaanning
*Folkman Freck Schaanning
*Jørgen Schaanning Vistung

## Litteratur
*Schaanning, J.C.B.: *Familien Schaanning*, utgitt 1872.
* Strøm, Gard: «Gamle Gjerpen», om Fossum Gård i Gjerpen kommune
Kelpo Gröndahl

**Kelpo Gröndahl** (1920–1994) var en finsk bryter og politiker. Han deltok i de olympiske leker 1948 i  London og 1952 i  Helsingfors. 

Gröndahl vant en olympisk sølvmedalje i bryting under Sommer-OL 1948 i London. Han kom på andreplass i den nest tyngste vektklassen, lett tungvekt opp til 87,0 kg, i gresk-romersk stil. Han tapte finalen til Karl-Erik Nilsson fra Sverige.

Fire år senere, under Sommer-OL 1952 i Helsingfors, ble han olympisk mester i bryting lett tungvekt i gresk-romersk stil. 

Fra 1962 til 1970 satt Gröndahl i den finske riksdagen, der han representerte Demokratiska Förbundet för Finlands Folk.

## OL-medaljer
* 1952  Helsingfors -  **Gull** i bryting, lett tungvekt gresk-romersk stil
* 1948  London -  Sølv i bryting, lett tungvekt gresk-romersk stil

## Referanser


## Eksterne lenker
* 
* 
*
Type 86 (motorvogn)

**NSB type 86** er en dieselmotorvogn som tjenestegjorde i Norges Statsbaner i perioden mellom 1938 og 1996. Et antall av 38 motorvogner og 31 tilhengervogner ble bygget ved Strømmens Værksted mellom 1938 og 1954, inkludert seks undertyper med litra 6A til 6F.

I etterkrigstiden ble motorvognene av denne typen ensbetydende for begrepet «toget» i Norge, og disse ble satt inn på samtlige av landets banestrekninger som ikke var elektrifisert. Etter at elektrifiseringen av hovedlinjene ble fullført ble denne typen i større grad brukt på sidebanene, og utover 1980– og 1990-tallet etterhvert som disse sidebanene ble lagt ned, ble også type 86 faset ut hos NSB.

20 motorvogner har for øvrig blitt bevart for ettertiden, hvorav disse blant annet tilhører interesseorganisasjoner som Norsk Jernbaneklubb, Valdresbanen, Arendalsbanens venner, Nordisk Jernbaneklubb og Numedalsbanen.

## Eksterne lenker
* Type 86  – NJK Materielldatabasen
* Type 86 – Jernbane.net
Sevastjanovo

**Sevastjanovo** (russisk: Севастьяново, finsk: *Kaukola*) er et tettsted i Priozersk rajon i Leningrad oblast i Russland. Tettstedet ligger ved innsjøen Ladoga på Det karelske nes. Navnet *Sevastjanovo* ble tildelt i 1948.

Før 1944 var Kaukola en finsk kommune i Viborgs län. Kommunen hadde  innbyggere i 1939.

## Eksterne lenker
* Artikkel om Kaukola i Nordisk familjebok, bind 13, spalte 1324, 1910
* Kart over Kaukola
Ivar Sjölin

**Ivar Sven Lennart Sjölin** (født 28. september 1918, død 10. september  1992) var en svensk bryter som deltok i de olympiske leker 1948 i  London. 

Sjölin vant en olympisk sølvmedalje i bryting i Sommer-OL 1948 i London. Han kom på andreplass i den tredje letteste vektklassen, fjærvekt opp til 62,0 kg, i fristil. Han tapte finalen for Gazanfer Bilge fra Tyrkia.

## OL-medaljer
* 1948  London –  Sølv i bryting, fjærvekt fristil

## Referanser


## Eksterne lenker
*
Glen Brand

**Glen Brand** (født 3. november 1923, død 15. november 2008 i Omaha i Nebraska) var en amerikansk bryter som deltok i de olympiske leker 1948 i  London. 

Brand ble olympisk mester i bryting under Sommer-OL 1948 i London. Han vant den tredje tyngste vektklassen, mellomvekt opp til 79,0 kg, i fristil. I finalen beseiret han Adil Candemir fra Tyrkia.

## OL-medaljer
* 1948  London -  **Gull** i bryting, mellomvekt fristil

## Referanser


## Eksterne lenker
*
Mehmet Oktav

**Mehmet Oktav** (født 1917 i Istanbul, død 1996) var en tyrkisk bryter som deltok i de olympiske leker 1948 i  London. 

Oktav ble olympisk mester i bryting under Sommer-OL 1948 i London. Han vant den tredje letteste vektklassen, fjærvekt opp til 62,0 kg, i gresk-romersk stil. I finalen beseiret han Olle Anderberg fra Sverige.

## OL-medaljer
* 1948  London -  **Gull** i bryting, fjærvekt gresk-romersk stil  Tyrkia

## Referanser


## Eksterne lenker
*
Olle Anderberg

**Olle Henrik Martin Anderberg** (født 13. september 1919 i Asmundtorp, død 26. september 2003 i Linköping) var en svensk bryter som deltok i de olympiske leker 1948 i  London og 1952 i  Helsingfors. 

Anderberg vant en olympisk sølvmedalje i bryting under Sommer-OL 1948 i London. Han kom på andreplass i den tredje letteste vektklassen, fjærvekt opp til 62,0 kg, i gresk-romersk stil. Han tapte finalen til Mehmet Oktav fra Tyrkia.

Fire år senere, under Sommer-OL 1952 i Helsingfors, ble Anderberg olympisk mester i bryting, han vant vektklassen lettvekt i fristil. 

## OL-medaljer
* 1952  Helsingfors -  **Gull** i bryting, lettvekt fristil  Sverige
* 1948  London -  Sølv i bryting, fjærvekt gresk-romersk stil  Sverige

## Referanser


## Eksterne lenker
*
Lessing-Othmer

**Lessing-Othmer** er et romaniseringssystem for mandarin utviklet av Ferdinand Lessing (1882–1961) og Wilhelm Othmer (1882–1934). Sinologen Richard Wilhelm benyttet også *Wilhelm-Lessing'sches System* som navn på systemet.

De tyske handelsfolkene i den kinesiske byen Tsingtau (pinyin: Qingdao) ville få i gang kurs i kinesisk skriftspråk. Wilhelm Othmer og Ferdinand Lessing, som virket ved Den tysk-kinesiske høyskole i byen (åpnet oktober 1909) stod for ledelsen av kursene. De benyttet da ikke det britiske Wade-Giles-systemet i sin undervisning, men utviklet – slik også andre tyske sinologer gjorde det – et eget system som svarte bedre til tyskeres bruk. 

Tyske lærere i Kina vedtok i 1911 at Lessing-Othmer-systemet skulle være standards, og det ble dermed spredt og utbredt i Tyskland og i tysktalende kretser i Kina og annetsteds. Det kom i alminnelig bruk; for eksempel benyttet Hermann Bohner seg av Lessing-Othmer-systemet i sitt transkripsjonsarbeid. Senere gikk systemet ut av bruk.

## Litteratur
* Ferdinand Lessing, Wilhelm Othmer: *Lehrgang der nordchinesischen Umgangssprache*. Teil 1 in 2 Bänden. Tsingtau: Deutsch-Chinesische Druckerei und Verlagsanstalt, 1912. (Engelsk versjon: Ferdinand Lessing, Wilhelm Othmer: *Manual of the mandarin language*. Shanghai [u.a.]: Kelly & Walsh, 1914)
* Ching-yü Chow, Wilhelm Chan: *Proben chinesischer Literatur- und Umgangssprache, im Orig. Text mit deutscher u. engl. Übers., sowie in Umschrift nach Lessing-Othmer u. d. System d. Association phonétique internationale auf Schallplatten gesprochen od. gesungen*. Unter Leitg von Wilhelm Schüler. Sperlings Phonotek, Nr. 14055-14060, Stuttgart: O. Sperling, 1929

## Eksterne lenker

* Konverteringstabell mellom forskjellige romaniseringssystemer
Luis Fortuño

**Luis Guillermo Fortuño Burset** (født 31. oktober 1960 i San Juan i Puerto Rico) er en amerikansk politiker. Han var Puerto Ricos guvernør fra 2009 til 2013. Fortuño var også partileder for pro-delstatspartiet New Progressive Party of Puerto Rico (NPP, spansk: Partido Nuevo Progresista de Puerto Rico, PNP) fra 2008 til 2013 og er medlem av Det republikanske partiet i USA.

Fortuño studerte ved Marist College i Guaynabo, der han ble uteksaminert i 1978. Han mottok graden Bachelor of Science fra Georgetown University. Fortuño var allerede som ungdom aktiv innenfor det republikanske partiet.

Han er gift med advokat Luce Vela-Gutierrez, de har trilling-barna María Luisa, Luis Roberto og Guillermo (født i 1991) som var studenter ved forskjellige amerikanske universiteter. Fortuño ble i 1996 gitt tittelen Man of the Year of Caribbean Business.

## Referanser


## Eksterne lenker
*
Kimer, I klokker

**«Kimer, I klokker»** er en julesang skrevet av N.F.S. Grundtvig, trykket i *Dansk kirketidende* nr. 27, 1856. 

M.B. Landstad tok sangen nesten uforandret inn i sin *[[Landstads Kirkesalmebok|kirkesalmebok]]* (aut. 1869). Den eneste endringen han gjorde, var at ordene «Synger og danser» i tredje vers ble byttet ut med «Synger og leger». Den er også med i bokmålstillegget i *[[Nynorsk Salmebok]]*. I *[[Norsk Salmebok]]* (nr. 57) er innledningsordene endret til «Kim, alle klokker», og tredjeverset åpner «Kom, la oss synge og leke».

Melodien som blir mest benyttet i Norge er fra Stralsund 1654, Halle 1741, samme melodien som er brukt til 
«Lover den Herre». Det finnes flere norske folketonevarianter til denne melodien.

## Innspillinger (i utvalg)
*Nationalteatrets kor (med orgel og klokker). Innspilt i Kristiania 1. september 1913. Utgitt på de akustiske 78-platene Gramophone 284760 og Gramophone X&nbsp;1381.
*Thyge Thygesen med orkester. Innspilt i København 17. juni 1929. Utgitt på 78-platene His Master's Voice X&nbsp;3189, His Master's Voice A.L.&nbsp;1203 og Victor V-15026.
*Ragnvald Ilen med strykekvintett. Innspilt i oktober 1932. Utgitt på 78-platene Parlophon B&nbsp;41155.
*Sven-Olof Sandberg med orgel og kirkeklokker. Utgitt på 78-platen Odeon A&nbsp;180325 D-4326.
*Olav Werner med orkester. Arr.: Sverre Bergh. Innspilt 20. september 1952. Utgitt på 78-platen Odeon ND&nbsp;7096, på singlen Odeon 45-ND&nbsp;7096 og på EP-platen Odeon GEON&nbsp;5.
*Olav Werner med Rolf Holger, orgel. Innspilt 27. september 1961. Utgitt på EP-platen Odeon GEON&nbsp;55 og på LP-platen *Glade jul* (Odeon SMOCN&nbsp;1001).

## Grammatikalsk tolkning av tittelen
Tittelen «Kimer, I klokker» betyr ikke at det kimer i klokker, det betyr noe slikt som «Kim, dere klokker» (eller «Kim, alle klokker»)
* «Kimer» er en gammel imperativform, ikke vanlig presensform, av verbet. Tidligere ble verbene bøyd med entalls- og flertrallsform, også i imperativ.
*«I» er den gamle nominativformen av «dere» (2. person flertall), ikke preposisjonen «i».
Det samme gjelder for neste strofe, «Tindrer, I stjerner».

## Referanser


## Kilder
* J.N. Skaar: *[[Norsk Salmehistorie]]* b. I og II, F. Beyers forlag, Bergen 1879-80

## Eksterne lenker
* Om tittelen på sangen av Per Egil Hegge
Cirata-demningen

**Cirata-demningen** er en demning med et vannkraftverk på elva Citarum (Tarum), på den vestlige delen av øya Java i Indonesia. Anlegget ligger like vest for Bandung nedstrøms i samme elva, om lag 100&nbsp;km sørøst for Jakarta. Det har et totalt installert vannkraftpotensial på 1&nbsp;008 MW. Årsproduksjonen er 1&nbsp;426 GWh (1,426 TWh) årlig til Jararta-området, og skaper irrigasjon for landbruk i store områder øst for hovedstaden.

kraftverket ble anlagt i byggeperioden 1984–1988. Reservoaret er på 62&nbsp;km² og 2&nbsp;165 mill m³ volum, og flere landsbyer med i alt 7&nbsp;626 familier måtte flyttes da anlegget ble demmet opp. Demningen er 125 meter høy og 453 meter lang, og er en steinfyllingsdam.

## Eksterne lenker
* IEA – Cirata Dam case-study.
* Power Generation Industry in indonesia – statlig nyhetsbrev juli 2008.
Dehar vannkraftverk

**Dehar vannkraftverk** er en demning med et vannkraftverk i delstaten Punjab i det nordvestlige India. Anlegget har et totalt installert vannkraftpotensial på 990 MW.

## Se også
*Liste over verdens største vannkraftverk

## Eksterne lenker
* An Energy Overview of India – Department of Energy, USA.
Kruonis vannkraftverk

**Kruonis vannkraftverk** er et vannkraftverk nær landsbyen Kruonis i Kaunas fylke, Litauen. Anlegget har et totalt installert vannkraftpotensial på 1&nbsp;000 MW fordelt på 5 turbiner, med planer om ytterligere 3 turbiner og totalt 1&nbsp;600 MW kapasitet på sikt.

Dette er et såkalt pumpekraftverk i elva Nemunas, med utveksling av vannmasser mellom to vannreservoar. Kraftverket utlikner kraftbehovet gjennom døgnet, og er reserveverk for erstatning av krafttap ved nedetid på Ignalina kjernekraftverk. 

Det er forbundet til en hovedkraftledning som går fra Elektrėnai med Elektrėnai varmekraftverk i nordøst, til storbyen Kaunas i sørvest.

## Referanser


## Eksterne lenker
*
Sportskanalen

**Sportskanalen** var en kortlivet norsk TV-kanal som eksisterte noen måneder i 1996. Kanalen sendte sport og hadde sendinger bare i helgene, da på frekvensen til TV6 Norge. Grunnet lave seertall ble kanalen den 1. juli 1996 slått sammen med TV6 og ZTV Norge til 3+. Sportskanalen fungerte derfra som en egen sportsredaksjon hos 3+ med sportssendinger i helgene. Denne kanalen skulle imidlertid bare vare i tre måneder før den ble nedlagt grunnet lave seertall.

Sportskanalen sendte blant annet golf, kunstløp, fotball, boksing og diverse portretter, blant annet av Niki Lauda og George Best.

Nina Grann (som også var kanalsjef for TV6 Norge) var kanalens informasjonssjef. Kommentatorer for kanalen var Knut Th. Gleditsch, Steffen Tangstad, Anette Hammarström, Tommy Engstrand og Göran Zachrisson.

## Referanser
Pļaviņas vannkraftverk

**Pļaviņas vannkraftverk** er en demning med vannkraftverk i elva Daugava, beliggende i Aizkraukles fylke i Latvia. Installert total vannkrafteffekt er 869 MW, fordelt på 10 turbiner. Midlere årsproduksjon er 1,5 TWh (1.500 GWh). Utbyggingen av anlegget skjedde 1960&ndash;65.

## Eksterne lenker
* Hjemmeside
Ust-Kamenogorsk-demningen

**Ust-Kamenogorsk-demningen** er en demning med vannkraftverk i elva Irtysj i Kasakhstan. Installert total vannkrafteffekt er 339,4 MW, fordelt på 4 turbiner. Årsproduksjonen er 1,58 TWh.

## Referanser


## Eksterne lenker
* Hjemmeside
Chaira vannkraftverk

**Chaira vannkraftverk** er en demning med vannkraftverk i Rila-fjellene i Bulgaria, ovenfor Sofia. Anlegget er utbygd i elva Yadenitsa. Installert total vannkrafteffekt er 840 – 864 MW, fordelt på 10 turbiner.

Dette er et såkalt pumpekraftverk som utnytter vannkraft fra to reservoarer 
****[[Belmeken-demningen]]*** på 1.920 moh. Den leverer 375 MW.
* ***Chaira-demningen*** på 1.260 moh., som er en 86 meter høy gravitasjonsdam. Den leverer 865 MW.

Vannfallet er på hele 700 meter, et av de høyeste i verden. Kraftverket ligger på 1.269 moh., og stod ferdig i 1999.

## Eksterne lenker
* Hjemmeside for Chaira-Belmeken-Sastrimo-komplekset.
* Hydropower & Dams in Europe 2011. Besøkt 17. januar 2012.
Tabaqah-demningen

**Tabaqah-demningen** er en demning med vannkraftverk i Eufrat-vassdraget i Syria. Installert total vannkrafteffekt er 800 MW, fordelt på 4 turbiner. Det stod ferdig utbygd i 1973.

Det er 3 demninger på Eufrat i Syria. I rekkefølge ovenfra er de: Tishrin-demningen (630 MW), Tabaqah-demningen (800 MW) og Baath-demningen (81 MW).

## Se også
*Liste over verdens største vannkraftverk
Yangyang vannkraftverk

**Yangyang vannkraftverk** er et vannkraftverk i Yangyang i Sør-Korea. Den er bygd i Namdaeelva langt nordøst i landet. Anlegget har et totalt installert vannkraftpotensial på 1&nbsp;000 MW fordelt på fire Alstom turbiner, og anlegget stod ferdig i 2006. Dette er et såkalt pumpekraftverk med utveksling av vannmasser mellom to vannreservoar. Det opereres av Korea Midland Power Co Ltd (KOMIPO).
Minghu vannkraftverk

**Minghu vannkraftverk**, også kjent som ***Takuan 2***, er et vannkraftverk i Taiwan. Anlegget har et totalt installert vannkraftpotensial på 1&nbsp;000 MW. Dette er et såkalt pumpekraftverk med utveksling av vannmasser mellom to vannreservoar. 

Kraftverket sto ferdig i 1985 og utvidet i 1989, og demmer sammen med andre kraftverk opp den store Sol-måne-sjøen, som er Taiwans største innsjø med 11,6 km². Et annet større kraftverk på Sol-måne-sjøen er Mingtan vannkraftverk på 1&nbsp;620 MW.

Fallhøyden (hydraulig head) er på 310 meter.

## Referanser


## Eksterne lenker
* 1000 MW and Larger Pumped Hydro Installations Worldwide – Electronic Storage Association. Besøkt 11. september 2010.
Lotru-Ciunget vannkraftverk

**Lotru-Ciunget vannkraftverk** er et vannkraftverk i Olt-vassdraget i Romania. Installert total vannkrafteffekt er 800 MW, fordelt på 4 turbiner. Det stod ferdig utbygd i 1970-tallet. Årsproduksjonen er 1,2 TWh.
Kainji-demningen

**Kanji-demningen** er et vannkraftverk i Niger-vassdraget i Nigeria. Installert total vannkrafteffekt er 760 MW, fordelt på 6 turbiner. Anlegget sto ferdig utbygd i 1968. Demningen er ca. 10 km lang.

## Eksterne lenker
* New African – artikkel fra januar 1999.
Shulbinsk-demningen

**Shulbinsk-demningen** er en demning med vannkraftverk i elva Irtysj i Kasakhstan, 70&nbsp;km ovenfor Semipalatinsk. Installert total vannkrafteffekt er 702 MW, fordelt på 6 turbiner.

## Eksterne lenker
* Hjemmeside
Gordon vannkraftverk

**Gordon vannkraftverk** er en demning med et vannkraftverk på sørvestre Tasmania i Australia. Den meget høye Gordondemningen regulerer Lake Gordon, som med sine 12,4 km³ er Australias største kunstige innsjø. Installert total vannkrafteffekt er 432 MW, fordelt på 3 turbiner. Det sto ferdig i 1978. Elva som demmes opp ved Lake Gordon heter Gordon River.

## Referanser


## Eksterne lenker
* Beskrivelse fra Engineering Australia
Kremasta-demningen

**Kremasta-demningen** er en demning som gir kraft til et vannkraftverk i elva Akheloos i det vestlige Hellas. Installert total vannkrafteffekt er 437,2 MW, fordelt på 4 turbiner. Hele anlegget sto ferdig i 1965. Tettstedet ved dammen heter Kremasta Sykias. Ved innsjøen ble tettstedet Alevrada rammet av overdemming av jordbruksmark og folketallet sank fra 800 i 1961 til bare 151 innbyggere i 2000.

Demningen er en jordfyllingsdam, og hele 160,3 meter høy og 456 meter lang. Dette er en av Europas høyeste jordfyllingsdammer. Den skaper landets største kunstige reservoar – Kremastasjøen – med et areal på 81 km², og et vannvolum på inntil 4,75 km³. Under fyllingen av reservoaret i 1966 undergikk området en viss seismisk aktivitet i form av milde jordskjelv på inntil 6,5 på Richters skala. Det var også en viss ustabilitet i grunnen rundt anlegget, som førte til at det ble oppført geoseismiske målestasjoner for å følge utviklingen.

## Eksterne lenker
* Mlahanas – «Alevrada».
* Λίμνη Κρεμαστών «Το Φράγμα Κρεμαστών»
Dalešice vannkraftverk

**Dalešice vannkraftverk** er en demning med et vannkraftverk i Tsjekkia. Det ligger på elva Jihlava – ei sideelv til Morava og Donau, i kommunen Kramolin. Installert total vannkrafteffekt er 480 MW fordelt på fire reverserbare turbiner. Den øvre ***Dalešice-demningen*** er 104 meter høy, og en jordfyllingsdam. ***Mohelno-demningen*** 7&nbsp;km lengre nede er 49 meter høy, og danner nedre reservoar.

## Referanser


## Eksterne lenker
* CEZ Group  – beskrivelse av Dalesice vannkraftverk.
* Beskrivelse fra EBRD
Zakučac vannkraftverk

**Zakučac vannkraftverk** er en demning med et vannkraftverk i Cetina-elva i Kroatia. Installert total vannkrafteffekt er 486 MW, fordelt på 4 turbiner. Det ligger nær byen Omiš.

## Eksterne lenker
* Beskrivelse fra EBRD
Mactaquac-demningen

**Mactaquac-demningen** er en demning med et vannkraftverk i elva Saint John i New Brunswick i Canada. Installert total vannkrafteffekt er 672 MW, fordelt på 6 turbiner. Det stod ferdig utbygd i 1968. Demningen er 30 meter høy. Operatør er New Brunswick System Operator.

## Eksterne lenker
* Beskrivelse fra Structurae
* NPCC 2007 Maritimes Area Comprehensive Review of Resource Adequacy - New Brunswick System Operator / Nova Scotia Power. Besøkt 1. oktober 2010.
Manapouri vannkraftverk

** Manapouri vannkraftverk ** er en demning med et vannkraftverk i Fiordland nasjonalpark på Sørøya på New Zealand. Installert total vannkrafteffekt er 850 MW fordelt på syv generatorer, men effekten er begrenset til 800 MW på grunn av konsesjonsvilkår. De fire første generatorene startet produksjon i september/oktober 1969, de tre siste i august/september 1971. Kraftverket ble offisielt ferdigstilt i 1972. Årsproduksjonen er 4,8 TWh, og over halvparten går til et aluminiumsverk 160 km unna.

Reservoret er Manapourisjøen.

## Referanser


## Eksterne lenker
* Hjemmeside
Jebba-demningen

**Jebba-demningen** er et vannkraftverk i Niger-vassdraget i Nigeria. Installert total vannkrafteffekt er 540 MW. Deler av demningen begynte å sprekke i 2009, og anlegget trenger rehabilitering.

## Eksterne lenker
* AF DevInfo – artikkel fra 28. februar 2008.
* Nigeria: Jebba Dam faces Collapse – All Africa, 13. august 2009.
* Africa Dams Briefing 2010 – International Rivers. Besøkt 23. juli 2010.
Shiroro-demningen

**Shiroro-demningen** er et vannkraftverk i Kaduna-vassdraget i Nigeria. Installert total vannkrafteffekt er 600 MW, fordelt på 4 turbiner.

## Eksterne lenker
* Shiroro Hydroelevtric PLC – beskrivelse av anlegget.
Gilgel Gibe vannkraftverk

** Gilgel Gibe vannkraftverk ** er to vannkraftverk i Gilgel Gibe-elva, en bielv til Omo-vassdraget i Etiopia. Utbyggingen er gjort nær byen Jimma ca. 260 km sørvest for Addis Abeba. Installert total vannkrafteffekt er 604 MW, fordelt på 2 kraftverk med henholdsvis 184 MW effekt (**GG 1** fra 2004) og 420-480 MW effekt (**GG 2** fra 2010). Sistnevnte stod ferdig i januar 2010 og førte  til at 5.000 mennesker måtte flytte, men kollaps i en vanntunnel har sinket igangsettelsen av kraftproduksjon i GG 2. 

Første byggetrinn startet opprinnelig i samarbeid med Nord-Korea, men dette prosjektet strandet i 1994 da Italia kom inn på samarbeidssiden. Også trinn 2-3 er utbygd av det italienske selskapet Salini, mens et eventuelt trinn 4 vil bli utbygd under kinesisk ledelse.

Det er under utbygging et tredje byggetrinn (**GG 3**, på 6°39'00"N, 37°50'00"Ø), som blir på ytterligere 1.870 MW, og skal stå ferdig i 2013. Denne demningen blir 243 m høy og 610 m lang.

GG 3 vil bringe hele komplekset opp i en samlet produksjonskapasitet på 2.474 MW, og blir da Afrikas nest kraftigste vannkraftverk etter Inga-anlegget, og på linje med Aswandammen. 

Det antas å kunne oppstå alvorlige økologiske komplikasjoner nedenfor demningen, både for jordbruket og for Turkanasjøen i Kenya. Et italiensk selskap bygger ut anlegget, med finansiering fra Kina.

Kinesiske myndigheter har også i 2009 garantert finansiering for et fjerde byggetrinn (**GG 4** nedenfor GG3), med planlagt ytelse på 1.472 MW, og med mulighet for en ytterligere demning **GG 5** med kraftverk på 560 MW. Tilførselsvegen til anleggsområdet er allerede bygget.

## Se også
*Liste over verdens største vannkraftverk

## Eksterne lenker
* IndustCards – Conventional hydroelectric power plants in Africa.
* Africa Dams Briefing 2010 – International Rivers. Besøkt 23. juli 2010.
Kárahnjúkar-demningen

**Kárahnjúkar-demningen** er en demning med et vannkraftverk i elva Jökulsá á Dal på Island. Dette anlegget har en totalt installert effekt på  690 MW, og stod ferdig utbygd i 2009.

## Se også
*Liste over verdens største vannkraftverk
Kose kommune

:*Må ikke forveksles med småbyen [[Kose (Võru)|Kose]] i [[Võru kommune]] i Sørøst-Estland.*

**Kose** er en landkommune i Harju fylke i Estland. Kommunen har cirka 7&nbsp;200 innbyggere (2015) og et areal på 533&nbsp;km². Kommunens administrasjonssenter ligger i Kose med 2&nbsp;142 innbyggere. Denne byen hadde en kirke nevnt første gang fra 1241. Andre tettsteder er Kose-Uumõisa med 940 innbyggere, og Ravila med 363 innbyggere. Disse må ikke forveksles med landsbyen Kose i Võru kommune, med 597 innbyggere.

## Bilder

Kose kirik suvi 2012.jpg|Kose
Ravila mõisa peahoone.jpg|Ravila
Ohvriallikad 'Saula Siniallikad', Valgeallikas (3), 2011, regnr 18053.jpg|Saula
Tuhala nõiakaev 4.jpg|Tuhala
Vardja.jpg|Vardja
Vinnkaev Võlle külas.jpg|Võlle

 
## Referanser


## Eksterne lenker
*
Wivenhoe vannkraftverk

**Wivenhoe vannkraftverk** er en demning med et vannkraftverk på Brisbane-elva i Australia. Installert total vannkrafteffekt er 500 MW, fordelt på 2 turbiner. Det sto ferdig i 1986 og ligger 80&nbsp;km fra Brisbane.

## Referanser


## Eksterne lenker
* Beskrivelse hos Tarong Energy
Benmore-demningen

**Benmore-demningen** er en demning med et vannkraftverk på Sørøya, i elva Waitaki på New Zealand. Installert total vannkrafteffekt er 540 MW, fordelt på seks turbiner. Det sto ferdig i 1965 og produserer 2,215 TWh årlig. Demningen er 110 m høy og 823 m lang.

## Eksterne lenker
* 
* Beskrivelse hos Otago Daily Times – 3. oktober 2008.
Nissi kommune

**Nissi** er en tidligere landkommune i Harju fylke i Estland. Kommunen hadde cirka 3&nbsp;240 innbyggere og et areal på om lag 265&nbsp;km². Kommunens administrasjonssenter lå i Riisipere med 996 innbyggere, mens Turba hadde 1&nbsp;192 innbyggere.

## Referanser


## Eksterne lenker
*
Padise kommune

**Padise** er en tidligere landkommune helt vest i Harju fylke i Estland. Kommunen hadde cirka 1&nbsp;740 innbyggere og et areal på om lag 367&nbsp;km². Kommunens administrasjonssenter lå i Padise med 418 innbyggere. En mindre landsby er Harju-Risti. Kommunen har kystlandskap med bølgende åser fra istiden.

## Historie
I eldre tider gikk Paldiskibukten helt inn til Padise, og det var en handelspost med veianlegg her i forhistorisk tid. En kilometer sør for klosteret ligger en bygdeborg som vitner om stedets betydning.

I Padise kommune ligger Padise kloster fra 1305 eller 1310, som er et tidligere munkekloster. Det ble grunnlagt av cistercienserne, som hadde eid land i området siden 1220. De valgte trolig stedet på grunn av de gode mulighetene for fiske her i Padise-elva og Paldiskibukten i nord.

I 1558 gjorde den lokale stormesteren for Den tyske orden klosteret om til festning, og bortviste munkene. Under den Livlandske krig herjet russiske styrker kommunen i fire år. Sverige videreførte klosteret som festningsbygg, og Gustav II Adolf ga det til Thomas von Ramm i 1662. Denne familien restaurerte bygningene som gods, men hele anlegget brant ned til grunnen i 1766. Dagens gods er det anlegget som ble oppbygd av von Ramm-slekten etter denne brannen. Godset med restene av klosterbygget ble malt av den internasjonalt anerkjente kunstneren Aleksander Möldroo (1902–1991) etter hans opphold i Stalins arbeidsleire, i 1963.

## Referanser


## Eksterne lenker
*